5 Bedroom House for sale in Tergniet | T1199226 | Private Property
Back to Tergniet Property For Sale > Western Cape > Garden Route > Klein Brak And Tergniet > Tergniet > T1199226
SONNIGE GROOT HUIS MET RUIM WOONSTEL
Hierdie netjiese dubbel verdieping huis is ongeveer 5 minute stap na die see, maar agter 'n duin geleë wat die roesfaktor beperk. Die noordelike aansig laat jou toe om die volle nut van die son te geniet en is in 'n stil en rustige buurt. Die huis is naby die unieke strand van Reebok met rotspoele en 'n swembad maak dit 'n veilige swemplek vir kinders. Dit is ook naby inkopiesentrums en motorhawens.
Die 3 slaapkamers is op die boonste verdieping waarvan 1 'n buitedeur en veiligheidshek het. Al die kamers het ingeboude kaste en matte. Die ruim hoofslaapkamer is en-suite. Daar is nog 'n badkamer wat die ander slaapkamers diens sowel as 'n gaste toilet.
Die studeerkamer het ingeboude kaste sowel as 'n ingeboude rekenaar kabinet en internet konneksie asook matte op die vloer. Die leefareas is oopplan en ruim. Daar is 'n sonkamer met Noord en Oostelike aansig (wat in 'n braaikamer omskep kan word) met opwasbak, kaste, aansluitingspunte vir skottelgoedwasser en TV, en buitedeur na klein stoepie. Die sonkamer het getinte vensters (sonnig in die winter en koel in die somer). Die kombuis het 'n elektriese ooghoogte dubbel-oond en gasstoof, ontbyt hoekie met banke en vele ingeboude kaste. Daar is 'n opwaskamer aangrensend aan kombuis met 'n dubbel opwasbak, dubbel wasgoedbalie, aansluitingspunt vir 'n outomatiese wasmasjien, muurkaste en spasie vir 'n tuimeldroër.
Daar is 'n groot instap kluis asook voldoende kaste in die huis en woonstel. Die huis en woonstel het hulle eie buitebraai wat baie netjies is en met plaveisel omring.
Die woonstel het 1 slaapkamer, 'n badkamer en ruim oopplan leefarea/kombuis.
'n Dubbelmotorhuis het 'n deur wat toegang na die huis gee. Daar is kleinerige tuin en grasperk wat gevestig is an maklik hanteerbaar. Ekstras sluit in 'n stoorkamer onder die trappe en 3 geysers.
Onderhandeling oor meubels kan plaasvind indien dit as 'n vakansiehuis aangekoop word.
Ruim huis plus woonstel